Document ID: 31995D0323

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τροποποίηση της απόφασης 79/542/ΕΟΚ του Συμβουλίου, και των αποφάσεων 92/260/ΕΟΚ, 93/195/ΕΟΚ και 93/197/ΕΟΚ της Επιτροπής, όσον αφορά τους υγειονομικούς όρους που διέπουν την προσωρινή είσοδο, την επανείσοδο και τις εισαγωγές, από τη Συρία στην Κοινότητα, αλόγων τα οποία είναι εγγεγραμμένα σε μητρώα (Κείμενο που παρουσιάζει ενδιαφέρον για τον ΕΟΧ) (95/323/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990 για τους υγειονομικούς όρους που διέπουν τη διακίνηση και τις εισαγωγές ιπποειδών από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 12, 13, 15, 16 και 19 σημείο ii),
Εκτιμώντας:
ότι με την απόφαση 79/542/ΕΟΚ (2) του Συμβουλίου, όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, έχει θεσπισθεί κατάλογος τρίτων χωρών από τις οποίες τα κράτη μέλη επιτρέπουν να εισάγονται βοοειδή, χοιροειδή, ιπποειδή, αιγοπρόβατα, νωπό κρέας και προϊόντα με βάση το κρέας 7 ότι οι υγειονομικοί όροι και η κτηνιατρική πιστοποίηση για την προσωρινή είσοδο και τις εισαγωγές αλόγων εγγεγραμμένων σε μητρώα, έχουν θεσπισθεί, αντιστοίχως, με τις αποφάσεις 92/260/ΕΟΚ (3) και 93/197/ΕΟΚ (4) της Επιτροπής, όπως τροποποιήθηκαν τελευταία από την πράξη προσχώρησης της Αυστρίας, της Φινλανδίας και της Σουηδίας, και για την επανείσοδο αλόγων εγγεγραμμένων σε μητρώα μετά από προσωρινή εξαγωγή, με την απόφαση 93/195/ΕΟΚ (5) της Επιτροπής, όπως τροποποιήθηκε τελευταία από την απόφαση 95/99/ΕΚ (6) 7 ότι μετά από μία αποστολή κτηνιατρικής επιθεώρησης της Επιτροπής στη Συρία, η υγειονομική κατάσταση που επικρατεί εκεί όσον αφορά τα ζώα φαίνεται ότι ελέγχεται ικανοποιητικά από καλά διαρθρωμένες και οργανωμένες κτηνιατρικές υπηρεσίες 7 ότι η Συρία ήταν απαλλαγμένη από την αφρικανική πανώλη των ίππων επί χρονικό διάστημα μεγαλύτερο των δύο ετών, και δεν έχει διενεργηθεί συστηματικός εμβολιασμός για την πρόληψη αυτής της νόσου κατά τη διάρκεια των δώδεκα τελευταίων μηνών 7 ότι η χώρα αυτή ήταν επίσης απαλλαγμένη από τις νόσους μάλη και δουρίνη επί χρονικό διάστημα μεγαλύτερο των έξι μηνών, οι δε νόσοι εγκεφαλομυελίτης των ίππων της Βενεζουέλας και φυσαλλιδώδης στοματίτις ουδέποτε έχουν εκδηλωθεί εκεί 7 ότι οι κτηνιατρικές αρχές της Συρίας έχουν αναλάβει την υποχρέωση να γνωστοποιούν, εντός 24 ωρών με χρήση τηλεομοιοτύπου, τηλεγραφήματος ή τηλετύπου, στην Επιτροπή και τα κράτη μέλη, την επιβεβαίωση της εκδήλωσης οποιασδήποτε λοιμώδους ή μολυσματικής νόσου των ιπποειδών η οποία αναφέρεται στην οδηγία 90/426/ΕΟΚ καθώς επίσης και οποιαδήποτε τροποποίηση της πολιτικής του εμβολιασμού ή των εισαγωγών όσον αφορά τα ιπποειδή 7 ότι οι υγειονομικοί όροι και η κτηνιατρική πιστοποίηση πρέπει να θεσπισθούν αναλόγως της υγειονομικής κατάστασης που επικρατεί όσον αφορά τα ζώα στην προαναφερόμενη τρίτη χώρα 7 ότι η παρούσα απόφαση αφορά μόνο τα άλογα τα οποία είναι εγγεγραμμένα σε μητρώα 7 ότι πρέπει να τροποποιηθούν, αναλόγως, οι αποφάσεις 79/542/ΕΟΚ, 92/260/ΕΟΚ, 93/195/ΕΟΚ και 93/197/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο μέρος 2 του παραρτήματος της απόφασης 79/542/ΕΟΚ του Συμβουλίου, στην ειδική στήλη για τα ιπποειδή, παρεμβάλλεται η ακόλουθη γραμμή σύμφωνα με την αλφαβητική σειρά του κωδικού ISO:
ΘΕΣΗ ΠΗΝΑΚΑ
Άρθρο 2
Η απόφαση 92/260/ΕΟΚ τροποποιείται ως εξής:
1. Η ονομασία «Συρία» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Συρία» προστίθεται με αλφαβητική σειρά στον κατάλογο των τρίτων χωρών στον τίτλο του υγειονομικού πιστοποιητικού που αναφέρεται στο παράρτημα ΙΙ σημείο Ε.
Άρθρο 3
Η απόφαση 93/195/ΕΟΚ τροποποιείται ως εξής:
1. Η ονομασία «Συρία» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Συρία» προστίθεται με αλφαβητική σειρά στον κατάλογο τρίτων χωρών της «ομάδας Ε» στον τίτλο του υγειονομικού πιστοποιητικού που προβλέπεται στο παράρτημα ΙΙ.
Άρθρο 4
Η απόφαση 93/197/ΕΟΚ τροποποιείται ως ακολούθως:
1. Η ονομασία «Συρία (2)» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Συρία» προστίθεται με αλφαβητική σειρά στον κατάλογο τρίτων χωρών στο πρώτο ήμισυ της φράσης του τίτλου που αναφέρεται σε άλογα εγγεγραμμένα σε μητρώα του υγειονομικού πιστοποιητικού που προβλέπεται στο παράρτημα ΙΙ σημείο Ε.
Άρθρο 5
Η παρούσα απόφαση απευθύνεται σ' όλα τα κράτη μέλη.
Βρυξέλλες, 25 Ιουλίου 1995.

Labels: 3
18
6